Eelnõu
										10.09.09

VIIENDA KOOSSEISU

OTSUS

Haapsalu,								25. september 2009 nr 

Loa andmine osalemiseks Tervisedenduse ja 
taastusravi kompetentsikeskuse väljaarendamisel 
ja omafinantseeringu tagamiseks

Juhindudes kohaliku omavalitsuse korralduse seaduse § 6 lg 1, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel osaleda Tervisedenduse ja taastusravi kompetentsikeskuse väljaarendamisel.

2.	Garanteerida aastatel 2011-13 Haapsalu linna poolne omafinantseering arendusprojektis maksimaalselt summas 2 miljonit krooni.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõu „Loa andmine osalemiseks Tervisedenduse ja taastusravi kompetentsikeskuse väljaarendamisel ja omafinantseeringu tagamiseks“ juurde

Siseministeeriumi poolt väljatöötatud meetme «Kompetentsikeskuste arendamine» ning seda reguleeriva 03. juulil 2009. aastal regionaalministri poolt allkirjastatud määruse kohaselt arendatakse väljaspool Harju- ja Tartumaad välja regionaalsed kompetentsikeskused (KK), mis omavad potentsiaali kujuneda perspektiivselt vähemalt ühel valdkondlikult piiritletud suunal rahvusvaheliselt konkurentsivõimeliseks ja seeläbi tõstavad piirkonna konkurentsivõimet tervikuna.

Meetme alaeesmärkideks on: 
1) väljaspool Harju ja Tartu maakondi koondada kindlate valdkondadega seotud kriitiline hulk tipptasemel kompetentsi ja ressurssi ning seda arendada;
2) luua eeldusi piirkonna ettevõtete võimekuse tõstmiseks kõrget lisandväärtust loovate uuenduste käivitamisel;
3) luua soodsad tingimused teadmisemahukaks ettevõtluseks väljaspool Harju ja Tartu maakondi;
4) tugevdada eri sektorite vahelist koostööd piirkonnas pikaajalise strateegilise arendustegevuse planeerimisel ning ühiste eesmärkide elluviimisel.

Kompetentsikeskuse koosseisu peavad samaaegselt kuuluma vähemalt: 1) üks piirkonna kohaliku omavalitsuse üksus; 2) üks piirkonna teadus- ja arendusasutus või haridusasutus; 3) üks ettevõtete piirkondlik ühendus või ettevõtjate esindusorganisatsiooni regionaalne esindus või vähemalt kaks asjakohast piirkondlikku ettevõtet. 

Läänemaa piirkonnaspetsiifilist eripära ning ettevõtjate vajadusi arvestades on Tallinna Ülikooli Haapsalu Kolledži eestvedamisel alustatud Tervisedenduse ja taastusravi kompetentsikeskuse väljaarendamist, mis keskendub uute innovatiivsete toodete, teenuste ning rakendusvõimaluste väljatöötamisele ettevõtluses järgmistes valdkondades:
•	Ravimuda uurimine, mõjude hindamine, rakendamine ettevõtluses
•	Liikumis- ja tegevusvõime määramine, preventsioon, taastamine
•	Liikumisteraapia rakendamine ettevõtluses

Tervisedenduse ja taastusravi kompetentsikeskuse asutamiseks sõlmitakse koostöölepe järgmiste osapoolte vahel:
•	TLÜ Haapsalu Kolledž
•	Haapsalu linn
•	Haapsalu Neuroloogiline Rehabilitatsioonikeskus (HNRK)
•	AS HEAL
•	AS Haapsalu Kuurort

Toetuste taotlemine regionaalsete kompetentsikeskuste väljaarendamiseks toimub kahes etapis tugi- ja põhitegevuste raames, mille eelduseks on kompetentsikeskuse ideekavand ning KK-s osalevate organisatsioonide vaheline koostöölepe. Ideekavandi esitamistähtaeg EAS-ile on 29. oktoober 2009. Ühe kompetentsikeskuse väljaarendamiseks on võimalik taotleda maksimaalselt 50 miljonit krooni, millest 15% moodustab omafinantseering. 50% sellest panustab TLÜ Haapsalu Kolledž. Haapsalu linna osaks oleks maksimaalseks 2 miljonit krooni, mis jaotub aastatele 2011-2013.

Linnavalitsus teeb ettepaneku eelnõu otsusena vastu võtta.

Talis Vare, aselinnapea
10.09.09